लूटपाट करने के मामले में 2 आरोपी किए गिरफ्तार, लूट का सामान किया बरामद
गोहाना| पानीपत-रोहतक हाईवे पर चिड़ाना गांव के पास पानीपत निवासी व्यक्ति के साथ मारपीट कर गाड़ी तोड़ने और लूटपाट करने मामले में दो आरोपियों को गिरफ्तार किया गया है। पुलिस ने आरोपी अमित उर्फ मिता प्रवीण उर्फ फोर्ड निवासी मुंडलाना की निशानदेही पर उनके गोहाना-खानपुर कार्यालय से अवैध हथियार, गाड़ी और कागजात बरामद किए हैं। मामले में आरोपी प्रदीप मुंडलाना समुंदर उर्फ मोनू निवासी नई बसौदी को भी गिरफ्तार किया है।
जिला पुलिस प्रवक्ता जगजीत सिंह ने बताया कि 24 फरवरी को थाना सदर गोहाना में विनोद निवासी भंडारी ने शिकायत दी थी। शिकायतकर्ता ने बताया था कि वह पानीपत की तरफ जा रहा था। जब वह चिड़ाना गांव के पास पहुंचा तो आरोपी अमित उर्फ मिता, फोर्ड, भोला, कुलदीप 10-12 अन्य युवकों ने उसकी गाड़ी रूकवा ली। आरोपियों ने रंजिश के चलते उसकी गाड़ी तोड़ दी और उसके साथ मारपीट कर 15 हजार रुपए और कागजात लूट लिए। पुलिस ने मामला दर्ज कर आरोपियों की तलाश शुरू कर दी थी। मुंडलाना पुलिस चौकी इंचार्ज सैठी के नेतृत्व में पुलिस टीम चिड़ाना गांव के पास आरोपी अमित उर्फ मिता प्रवीण उर्फ फोर्ड निवासी मुंडलाना को गिरफ्तार किया था। आरोपी दो दिन के पुलिस रिमांड पर है। आरोपियों की निशानदेही पर पुलिस ने घटना में प्रयुक्त दो अवैध देशी पिस्तौल 315 बोर, दो जिंदा कारतूस, गाडी लूटे गए दस्तावेज गोहाना-खानपुर रोड स्थित आरोपियों के कार्यालय से बरामद किए है।
hin_Deva bho_Deva hin_Deva